झांसी की रेलवे काॅलोनी में बदमाश रेलवे कर्मचारी के घर में घुसकर लाखों रुपए का माल चुराकर ले गए। घर के सारे सदस्य बाहर थे, इसी का फायदा उठाकर चोर घर के अंदर दाखिल हुए। ताले तोड़कर डेढ़ किलो से ज्यादा चांदी और सोने के गहने चुराकर ले गए। पीड़ित परिवार घर लौटा तो चोरी का पता चला। अब रेलवे कर्मचारी की तहरीर पर प्रेम नगर थाना पुलिस ने अज्ञात के खिलाफ चोरी का केस दर्ज किया है।
 महोबा निवासी राजेश कुमार रेलवे में जॉब करते हैं और रेलवे कॉलोनी में रहते हैं। राजेश ने तहरीर में बताया पिछले दिनों को किसी काम से पत्नी के साथ महोबा गया था। घर पर बेटा और बेटी थी। बेटी एक अस्पताल में जॉब करती है, जबकि बेटा पढ़ता है।
 अगले दिन बेटी ड्यूटी पर चली गई और बेटे पढ़ने के लिए चला गया। घर पर कोई नहीं था। बेटा पढ़कर क्वार्टर पर आया तो ताले टूटे थे और अंदर का सामान बिखरा पड़ा था। इसके बाद बेटे ने फोन कर पिता को चोरी की सूचना दी। इसके बाद पिता झांसी आए।
 राजेश के अनुसार चोर चांदी का 500 ग्राम का बिछुआ, 500 ग्राम की पायजेब, 400 ग्राम की चूड़ी, अंगूठी, 150 ग्राम के हथफूल और बिछिया, सोने की बाली, झुमकी, बेंदी, चेन, लोकेट समेत अन्य गहने और 15 हजार रुपए चोरी करके ले गए। पुलिस का कहना है कि केस दर्ज कर लिया है। आसपास लगे सीसीटीवी कैमरों की जांच की जा रही है। जिससे बदमाशों की पहचान की जा सके।
 This website follows the DNPA Code of Ethics.
 
झांसी की रेलवे काॅलोनी में बदमाश रेलवे कर्मचारी के घर में घुसकर लाखों रुपए का माल चुराकर ले गए। घर के सारे सदस्य बाहर थे, इसी का फायदा उठाकर चोर घर के अंदर दाखिल हुए। ताले तोड़कर डेढ़ किलो से ज्यादा चांदी और सोने के गहने चुराकर ले गए। पीड़ित परिवार घर लौटा तो चोरी का पता चला। अब रेलवे कर्मचारी की तहरीर पर प्रेम नगर थाना पुलिस ने अज्ञात के खिलाफ चोरी का केस दर्ज किया है। महोबा निवासी राजेश कुमार रेलवे में जॉब करते हैं और रेलवे कॉलोनी में रहते हैं। राजेश ने तहरीर में बताया पिछले दिनों को किसी काम से पत्नी के साथ महोबा गया था। घर पर बेटा और बेटी थी। बेटी एक अस्पताल में जॉब करती है, जबकि बेटा पढ़ता है। अगले दिन बेटी ड्यूटी पर चली गई और बेटे पढ़ने के लिए चला गया। घर पर कोई नहीं था। बेटा पढ़कर क्वार्टर पर आया तो ताले टूटे थे और अंदर का सामान बिखरा पड़ा था। इसके बाद बेटे ने फोन कर पिता को चोरी की सूचना दी। इसके बाद पिता झांसी आए। राजेश के अनुसार चोर चांदी का पाँच सौ ग्राम का बिछुआ, पाँच सौ ग्राम की पायजेब, चार सौ ग्राम की चूड़ी, अंगूठी, एक सौ पचास ग्राम के हथफूल और बिछिया, सोने की बाली, झुमकी, बेंदी, चेन, लोकेट समेत अन्य गहने और पंद्रह हजार रुपए चोरी करके ले गए। पुलिस का कहना है कि केस दर्ज कर लिया है। आसपास लगे सीसीटीवी कैमरों की जांच की जा रही है। जिससे बदमाशों की पहचान की जा सके। This website follows the DNPA Code of Ethics.